**Et bilde som inneholder logo, emblem, symbol, Varemerke

Automatisk generert beskrivelseNes JFF**

**Møtereferat 03.09.24**

**Tid og sted**

Styremøtet ble avholdt klokka 18.00 den 3. september på Røde Kors-huset. Møteleder: Thorbjørn.

**Til stede**

Thorbjørn Erntzen, Tor Dalevold, Kåre Peder Rasmushaugen, Bjørnar Skår, Roger Sauthon, Janne Noreng, Lillian Holden.

Ingen frafall.

**Godkjenning av innkalling og saksliste**

Ingen kommentarer til innkallingen. Sakslisten er som følger:

* Midlertidig endring i styresammensetning
* Hytteutleie Langevann
* Båter – hva skal gjøres før vinteren
* Status på materiell
* Friluftslivets år 2025
* Eventuelt

**Sak 04/24: Midlertidig endring i styresammensetning**

Grete Sandsmark har ønske om å tre av som leder for Kvinnegruppa i Nes JFF. Janne Noreng har sagt ja til å ta dette vervet.

Det fordrer også ytterligere rokkering i styret, en midlertidig endring som vil gjelde fram til årsmøtet.

Styret har enstemmig vedtatt følgende endringer:

Ny leder kvinnegruppa: Janne Noreng  
Ny sekretær: Lillian Holden  
Ny nestleder: Bjørnar Skår  
Ny leder fiskegruppa: Janne Noreng

**Sak 05/24: Hytteutleie ved Langevann**

John Nygaard har søkt om leie sesongen 2025/26.

**Sak 06/24: Båter og vedlikehold før vinteren**

Status på båtene ble gjennomgått. Det kreves ingen store reparasjoner, med unntak av hull i en av båtene som fikses nå i høst. Ellers er det kun mindre vedlikehold som trengs å utføres før vinteren.

**Sak 07/24: Materiellstatus**

Det ble gjennomført telling av materiell på skytebanen lørdag 24. august. Fire personer deltok.

Styret ble enige om å opprette en telleliste, for å få nøyaktig oversikt over hva slags materiell vi har. En slik liste vil være nyttig for hver enkelt gruppeleder, og for å holde oversikten for eventuelt nye som kommer inn i styret.

Det ble også bestemt at det gjennomføres en ryddeaksjon på skytebanen, der vi systematisk går gjennom alt som finnes av utstyr. Noe av det trengs å ryddes, andre ting kan kastes. Dette skal gjennomføres i løpet av vinteren, før årsmøtet.

**Sak 08/24: Friluftslivets år 2025**

Thorbjørn og Janne deltok på et fellesmøte med folkehelsekoordinator m.fl i slutten av august, der tema var Friluftslivets år 2025. Lag og foreninger i Nesbyen har blitt utfordret på hva vi kan bidra med for å skape aktivitet gjennom året.

Dette ønsker vi selvsagt å bidra til. I møtet ble det kastet opp mange forslag til hva vi kan være med på, og arrangere i egen regi. Blant annet fiske, isfiske, skytedager, introjakt, informasjonsdag på skolen osv.

Thorbjørn tar med våre innspill videre.

**Sak 09/24: Eventuelt**

Fiskegruppa: Sesongen er på hell, ikke noe nytt å melde.

Jaktgruppa: Storviltjegerne må få beskjed om innbetaling for jakta (4000 kroner per dyr, inkl moms).

Hyttegruppa: Det skal gjennomføres en befaring på hyttene våre i løpet av september.

Møtet ble hevet klokka 20.20 av møteleder Thorbjørn. Neste møte blir 1. oktober.

Referent: Lillian Holden